Analistët komentojnë mbi hendekun e pagave në Shtetet e Bashkuara. - 2003-05-21
Në Shtetet e Bashkuara vazhdon debati për pagat që marrin drejtuesit e kompanive. Shumë besojnë se reforma është e nevojshme që drejt
Senatori amerikan Xhon Mekein, thotë se grykësia e korporatave po zemëron shumë amerikanë. Në një seancë me pyetje-përgjigje të një komisioni të Senatit mbi kompensimin për drejtuesit e kompanive, ai tha se kjo çështje është bërë një ndër shqetësimet kryesore të publikut. Gjatë tre vjetëve të kaluara, thotë ai, qindra kompani kanë falimentuar, rreth 3 milionë amerikanë kanë humbur punën dhe aksionerët kanë humbur 7 trilionë dollarë në vlerë aksionesh. - thotë Senatori Mekein. Ai foli me një numër ekspertësh gjatë kësaj seance. Shumë ranë dakord për nevojën e kryerjes se reformave lidhur me paketat e shpërblimeve për shefat e kompanive dhe drejtuesit e lartë. Damon Silvers, i Federatës së Sindikatave të Amerikës thotë se shpërblimet për drejtuesit e kompanive në Shtetet e Bashkuara kanë qenë të krahasueshme me ato të vendeve të tjera kryesore të industrializuara në vitet ’60, por që atëherë ato anë fryrë jashtë mase. - thotë sindikalisti. Por, Xhozef Bacelder, avokat i cili ka mbrojtur në gjyq disa shefa dhe drejtues kompanish, thotë se pagesat e tyre në të vërtetë kanë rënë vitin e kaluar dhe se rrogat e shpërblimet-shtesë janë rritur vetëm 2 për qind gjatë 5 dekadave të kaluara, po të kihet parasysh vlera e tyre reale e përshtatur me inflacionin. Ndryshe nga zoti Bacelder, kritikë të tjerë janë të një mendjeje, se shpërblimet për shefat e korporatave janë jashtë kontrollit. Si shembull ata përmendën falimentimin e kompanisë ajrore American Airlines. Sindikatat e kësaj kompanie kishin rënë dakord të paguanin koncesione dhe më pas, zbuluan se shefit dhe drejtuesve të tjerë të lartë do t’u garantoheshin shpërblime-shtesë e pensione, edhe në rast falimentimi. Drejtuesi Daon Karti dha dorëheqje për shkak të incidentit. Kritikët theksuan gjithashtu nevojën që kompanitë të jenë të detyruara të llogarisin kompensimet që u japin drejtuesve të tyre në formë aksionesh, me vlerë më të ulët se të tregut si shpenzime. Kjo formë shpërblimi u krijon mundësi drejtuesve të blejnë apo shesin aksione me një zbritje të caktuar çmimi, brenda një kohe të caktuar. Këto pagesa-shtesë u jepen shpesh drejtuesve, si pjesë e shpërblimeve të tyre, por nuk llogariten përkundrejt të ardhurave të kompanisë. Zoti Silvers i Federatës së Sindikatave, thotë se tregjet amerikane do të dëmtohen nga skandalet e korporatave gjatë dy viteve të fundit, nëse organizmat e cakturara, nuk ndërhyjnë. Senatori Mekein thotë se, edhe pse Kongresi nuk është i përgatitur të veprojë tani, seanca përforcon nevojën për një përfshirje më të madhe të aksionerëve në përcaktimin e shpërblimeve për drejtuesit e lartë të kompanive.// lk //